|  |  |  |  |  |
| --- | --- | --- | --- | --- |
| Številka: | 43001-90/2024 |  | oznaka naročila: | U-42/24-S |
| Datum: | 8. 4. 2024 |  | MFERAC: | 2431-24-000277/0 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

|  |
| --- |
| **Predmet naročila:**  **Ujma 2023: Izvedbeni načrt - PZI rehabilitacije mostu (CE0093) čez Savinjo – Tebersk v Igli na R2-428/1250 v km 4,004** |

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: [gp.drsi@gov.si](mailto:gp.drsi@gov.si) tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-90/2024.

Vsebina in cilj naročila

Most premošča strugo Savinje v treh razponih. Dolžina mostu je 31,61 m in skupna širina s hodniki 9,4 m. Prekladna konstrukcija je armiranobetonska plošča. Spodnjo konstrukcijo tvorita dva krajna armiranobetonska opornika in dva vmesna armiranobetonska opornika. Vse štiri podpore so temeljene na uvrtanih pilotih. Med armiranobetonsko ploščo in oporniki so nameščena neoprenska ležišča. Most ima obojestranska servisna hodnika in jekleno ograjo za pešce.

Na območju krajnih opornikov so erozijske razjede. Na krilih, opornikih in plošči v območju krajnih ležišč so močnejše poškodbe zaradi neustreznih dilatacij, zato posledično prihaja do močnega zamakanja. Dodatne poškodbe so povzročile še obilne padavine v avgustu 2023. Prišlo je do spodjedbe desnega robu na začetku objekta. Reka Savinja je sprala zasip za krilom in desno stran prehodne plošče. V času interventne sanacije se je zabetoniralo prostor pod prehodno ploščo in krilom ter za krilom vtisnilo skale in uredilo s cementno malto.

Cilj predmetnega naročila je izdelava izvedbenega načrta – PZI za potrebe rehabilitacije tehnično neustreznega premostitvenega objekta z rekonstrukcijo navezovalne ceste v območju objekta in vodnogospodarskimi ureditvami.